gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3675, del 27-01-2000 (2000/355)

Notificació de laude mitjançant edicte.
---------------------------------------

### Dades del document

Número de DOGV
:   3675

Data del DOGV
:   27-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/355


Organisme emissor
:   Conselleria d'Indústria i Comerç

Tipus de document
:   Anunci

Notificació de laude mitjançant edicte. [2000/F355]
  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral número 891/1998, a l'empara del que s'ha disposat en els articles 58 i 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedeix a notificar a la part interessada que a continuació s'indica el laude arbitral recaigut en el mencionat expedient, mitjançant el present edicte:
  
Part interessada: Red Butano.
  
Última adreça coneguda: carrer de Miguel Servet, 3B (València).
  
Expedient: 891/1998.
  
Laude de data 25 de maig de 1999 que es dicta a València, en els següents termes: «S'estima la pretensió de la senyora Vicenta Otra Richart, així doncs Red Butano haurà de procedir a la devolució de l'import abonat per substitució del regulador objecte de reclamació i això per considerar, després d'haver sigut examinat per aquest col·legi arbitral, que el regulador està en bon estat i així mateix aquesta peça manca de data de caducitat.
  
Així doncs, la quantitat total que l'empresa Red Butano haurà de restituir a la senyora Otra ascendeix a 2.975 pessetes. Per la seua banda, la senyora Otra haurà d'entregar a l'empresa reclamada el regulador instal·lat per aquesta. La mencionada quantitat haurà de ser depositada per l'empresa reclamada a la seu de la Junta Arbitral de Consum a canvi del regulador substituït, que prèviament haurà d'haver sigut depositat per la senyora Vicenta Otra Richart en aquesta. El termini de compliment del present laude serà de 10 dies comptadors des de l'endemà de la recepció d'aquest per les parts».
  
El mencionat laude té caràcter vinculant i executiu i és eficaç des del dia de la notificació.
  
Cosa que es fa saber a la part interessada-reclamada als efectes oportuns i previstos en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 36/1988, de 5 de desembre, d'Arbitratge, i se li informa que dins dels cinc dies següents a la notificació del laude podrà demanar al col·legi arbitral que corregisca qualsevol error de càlcul, de còpia, tipogràfic o similar. Contra el laude és possible recurs d'anul·lació que haurà de ser presentat davant l'Audiència Provincial en el termini dels 10 dies següents a la notificació o a l'aclariment a què fa referència l'article 36 de la Llei d'Arbitratge, d'acord amb el que s'ha establit en l'article 45 i següents de la Llei d'Arbitratge 36/1988.
  
I perquè servisca de notificació a la part interessada consignada anteriorment, s'expedeix el present edicte.
Diari Oficial de la Generalitat Valenciana


Sumari del DOGV 3745, del 09-05-2000 (2000/3267)

Informació pública de l'homologació modificativa del pla parcial número 1 del Pla General d'Ordenació Urbana de Manises.
------------------------------------------------------------------------------------------------------------------------

### Dades del document

Número de DOGV
:   3745

Data del DOGV
:   09-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3267


Organisme emissor
:   Ajuntament de Manises

Tipus de document
:   Anunci

Informació pública de l'homologació modificativa del pla parcial número 1 del Pla General d'Ordenació Urbana de Manises. [2000/Q3267]
  
Amb data 4 d'abril de 2000, la regidora delegada d'Urbanisme i Participació Ciutadana ha dictat la Resolució número 497/2000, amb el contingut següent:
  
Sotmetre a informació pública, durant el termini d'un mes, el document d'homologació modificativa del pla parcial número 1 del Pla General d'Ordenació Urbana del municipi de Manises.
  
L'expedient es troba exposat al públic al Departament d'Urbanisme, i es pot consultar durant les hores d'atenció al públic, de 09.00 a 14.00 hores.
  
Cosa que es fa pública de conformitat amb el que s'estableix en els articles 45, 52 i 55 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3680, del 03-02-2000 (2000/505)

Informació pública de l’estudi de detall d’alineacions i reordenació de volums a la senda del Carme, sense número.
------------------------------------------------------------------------------------------------------------------

### Dades del document

Número de DOGV
:   3680

Data del DOGV
:   03-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/505


Organisme emissor
:   Ajuntament de Nàquera

Tipus de document
:   Anunci

Informació pública de l'estudi de detall d'alineacions i reordenació de volums a la senda del Carme, sense número. [2000/A505]
  
L'alcalde, en data del dia d'avui, ha emés la resolució que té la part dispositiva següent:
  
Primer
  
Sotmetre a exposició pública en el Diari Oficial de la Generalitat Valenciana i en un diari d'informació pública de la Comunitat Valenciana l'estudi de detall d'alineacions i reordenació de volums a la senda del Carme, sense número, Náquera, sol·licitat per la senyora Dolores Pérez Arnal i altres durant el termini de 20 dies, amb l'advertiment de la possibilitat de presentar reclamacions. Podrà ser objecte de consulta a l'ajuntament.
  
Segon
  
Requerir el promotor perquè aporte la cèdula d'urbanització, expedida per la Comissió Territorial d'Urbanisme, per a l'aprovació definitiva de l'estudi de detall; sense aquest requisit no tindrà validesa ni eficàcia l'esmentat estudi de detall.
  
Cosa que es fa pública perquè se'n prenga coneixement, fent constar que contra aquest acord es pot interposar un recurs potestatiu de reposició davant del Ple de l'ajuntament o un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos.
  
Tot això, de conformitat amb el que disposa l'article 116 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, segons la redacció atorgada per la Llei 4/1999, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa. També podran utilitzar-se, no obstant això, uns altres recursos, si s'estima oportú.
Diari Oficial de la Generalitat Valenciana


Sumari del DOGV 3750, del 16-05-2000 (2000/3545)

Notificació per compareixença del procediment administratiu de constrenyiment.
------------------------------------------------------------------------------

### Dades del document

Número de DOGV
:   3750

Data del DOGV
:   16-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3545


Organisme emissor
:   Agència Estatal d'Administració Tributària. Delegació de la Corunya

Tipus de document
:   Anunci

Notificació per compareixença del procediment administratiu de constrenyiment. [2000/A3545]
  
De conformitat amb el que estableix l'article 105 de la Llei 230/1963, de 28 de desembre, General Tributària, modificada per l'article 28 de la Llei 66/1997, de 30 de desembre, de Mesures Fiscals, Administratives i de l'Ordre Social, i vist que no ha sigut possible notificar el procediment que es detalla, malgrat els dos intents realitzats, se citen les persones interessades que figuren en aquest anunci, a fi que, en el termini de 10 dies comptadors a partir de l'endemà d'aquesta publicació, passen a retirar personalment o mitjançant un representant les notificacions corresponents a la Dependència de Recaptació de la Delegació de l'Agència Estatal d'Administració Tributària a la Corunya, situada al carrer Comandante Fontanes, 10, 15394 la Corunya.
  
Si transcorre l'esmentat termini i no hi compareixen, la notificació s'entendrà efectuada a tots els efectes legals des de l'endemà del venciment del termini adés assenyalat.
  
Interessat: Sánchez Rodríguez Santiago.
  
CIF/NIF: 72746030R.
  
Procediment: procediment administratiu de constrenyiment (recaptació). Emissió: 23.9.3.36.589.
  
Interessat: Pérez Fiter Ignacio Alfonso.
  
CIF/NIF: 76649251I.
  
Procediment: procediment administratiu de constrenyiment (recaptació). Emissió: 50.0.7.52.683.
  
Interessat: Diop Dame.
  
CIF/NIF: N3831047X.
  
Procediment: procediment administratiu de constrenyiment (recaptació). Emissió: 40.1.2.51.296.
Diari Oficial de la Generalitat Valenciana


Sumari del DOGV 3785, del 04-07-2000 (2000/5537)

Expedient número O/1/2000. Adjudicació del contracte d'obres de reforma de la Residència Juvenil Sant Crist del Mar a Benicarló (Castelló).
-------------------------------------------------------------------------------------------------------------------------------------------

### Dades del document

Número de DOGV
:   3785

Data del DOGV
:   04-07-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/5537


Data del document
:   27-06-2000

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * jove
    * equipament sociocultural
    * adjudicació de contracte administratiu

Expedient número O/1/2000. Adjudicació del contracte d'obres de reforma de la Residència Juvenil Sant Crist del Mar a Benicarló (Castelló). [2000/X5537]
  
1. Entitat adjudicadora
  
a) Organisme: Institut Valencià de la Joventut
  
b) Dependència que tramita l'expedient: Secretaria Tècnica-Contractació
  
c) Número d'expedient: O/1/2000
  
2. Objecte del contracte
  
a) Tipus de contracte: obres
  
b) Descripció de l'objecte: reforma de la Residència Juvenil Sant Crist del Mar de Benicarló (Castelló).
  
c) Diari Oficial i data de publicació de l'anunci de licitació: Diari Oficial de la Generalitat Valenciana núm. 3.700, de 2 de març de 2000.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de la licitació
  
Import total: 26.720.139 PTA/166.051,40 euros.
  
5. Adjudicació
  
a) Data: 18 de maig de 2000
  
b) Contractista: Miguel Climent, SL.
  
c) Nacionalitat de l'adjudicatari: espanyola.
  
d) Import de l'adjudicació: 12.076.089 PTA/159.268,20 euros.
Diari Oficial de la Generalitat Valenciana


Sumari del DOGV 3693, del 22-02-2000 (2000/997)

Rotlle d'apel·lació número 335./1999. Cèdula de notificació.
------------------------------------------------------------

### Dades del document

Número de DOGV
:   3693

Data del DOGV
:   22-02-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/997


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 335./1999. Cèdula de notificació. [2000/A997]
  
La Secció Sisena de l'Audiència Provincial de València ha dictat, en el rotlle d'apel·lació número 355/1999, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
- Presidenta: Ana Pérez Tórtola.
  
- Magistrades:
  
· Purificación Martorell Zulueta.
  
· Ángeles Belenguer Semper.
  
València, 18 de gener de 2000
  
La Secció Sisena d'aquesta Audiència Provincial, sent-ne ponent la magistrada María Ángeles Belenguer Semper, ha vist la peça separada incidental del judici verbal número 100/1996 promoguda davant del Jutjat de Primera Instància número 2 de Llíria pel senyor Fernando Moisés Serra Mateo contra Mapfre i la senyora Esperanza Martínez Mateo, sobre impugnació de costes. Aquestes actuacions estan pendents davant de l'Audiència en virtut del recurs d'apel·lació interposat pel demandat Mapfre, representat pel procurador Javier Roldán García i dirigit pel lletrat David Sánchez Guardiola. No hi ha comparegut la part apel·lada.
  
Decisió
  
S'estima en part el recurs d'apel·lació interposat per la representació processal de Mapfre, contra la sentència de data 9 de març de 1999, dictada pel Jutjat de Primera Instància número 2 de Llíria (València) en un incident d'impugnació de taxació de costes en judici verbal número 100/1996, que es revoca en el sentit d'excloure de la taxació de costes la partida referent a còpies, confirmant la resta de la resolució. No es fa imposició de costes.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència perquè conste i es complisca.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.»
  
Aquesta cèdula es publica en el Diari Oficial de la Generalitat Valenciana, a fi de notificar-la a la part incompareguda, el senyor Fernando Moisés Serra Mateo i senyora Esperanza Martínez Mateo.
Diari Oficial de la Generalitat Valenciana


Sumari del DOGV 3680, del 03-02-2000 (2000/548)

RESOLUCIÓ de 19 de gener de 2000, de l’Institut Valencià de Finances, per la qual anuncia l’emissió de pagarés de la Generalitat per un import de 9.176.000,00 euros, emissió de 19 de gener de 2000.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3680

Data del DOGV
:   03-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/548


Data del document
:   19-01-2000

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * deute públic
    * títol de crèdit

RESOLUCIÓ de 19 de gener de 2000, de l'Institut Valencià de Finances, per la qual anuncia l'emissió de pagarés de la Generalitat per un import de 9.176.000,00 euros, emissió de 19 de gener de 2000. [2000/Q548]
  
El Conveni de Col·laboració del programa d'emissió de pagarés de la Generalitat Valenciana, regula i especifica les característiques de les emissions de pagarés de la Generalitat Valenciana.
  
Les lleis anuals de pressupostos estableixen els límits per al deute de la Generalitat Valenciana i per al deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Ordre de 17 de febrer de 1995, de la Conselleria d'Economia i Hisenda, i la Resolució de 29 de desembre de 1998, del director general de l'Institut Valencià de Finances, regulen el procediment de subscripció pública de deute de la Generalitat Valenciana en tram minorista.
  
Per això, i d'acord amb la normativa exposada anteriorment, s'han adjudicat pagarés per un import de 9.176.000,00 euros, i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import Import
  
 adjudicat adjudicat
  
 (euros) (pessetes)
  
3 mesos 3.576.000,18 289.600.336
  
6 mesos 5.600.000,27 202.234.600
Diari Oficial de la Generalitat Valenciana


Sumari del DOGV 3720, del 30-03-2000 (2000/2371)

ORDRE de 9 de març de 2000, de la Conselleria d'Indústria y Comercio, per la qual es fan públics les línies de crèdit i l'import global màxim destinat a la concessió d'ajudes en matèria de recuperació del medi ambient afectat per activitats mineres en l'exercici de 2000.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3720

Data del DOGV
:   30-03-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/2371


Data del document
:   09-03-2000

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * ajuda pública
    * protecció del medi ambient
    * suport econòmic
    * explotació minera

ORDRE de 9 de març de 2000, de la Conselleria d'Indústria y Comercio, per la qual es fan públics les línies de crèdit i l'import global màxim destinat a la concessió d'ajudes en matèria de recuperació del medi ambient afectat per activitats mineres en l'exercici de 2000. [2000/X2371]
  
Amb data 29 de desembre de 1999 va ser publicada en el Diari Oficial de la Generalitat Valenciana l'Ordre de 22 de desembre de 1999, de la Conselleria d'Indústria i Comerç, per la qual es dicten normes per a la concessió d'ajudes en matèria de millora i recuperació del medi ambient afectat per antigues activitats i estructures mineres, en l'exercici de 2000.
  
Després de la publicació de la Llei de Pressupostos de la Generalitat Valenciana per a l'exercici de 2000 (DOGV de 31 de desembre de 1999), i d'acord amb el que s'ha establit en l'article 47 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública Valenciana, és procedent publicar les línies de subvenció que financen les mencionades ajudes, i també l'import màxim que s'hi destina.
  
En virtut d'això i de conformitat amb el que s'ha establit en la disposició addicional primera de l'Ordre de 22 de desembre de 1999, de la Conselleria d'Indústria i Comerç,
  
ORDENE
  
Article únic
  
Per a l'exercici 2000 i de conformitat amb el que s'ha establit en la Llei 10/1999, de 30 de desembre, de Pressupostos de la Generalitat Valenciana per a l'exercici 2000, les ajudes establides en l'Ordre de 22 de desembre de 1999, de la Conselleria d'Indústria i Comerç (DOGV de 29 de desembre de 1999), per la qual es dicten normes per a la concessió d'ajudes en matèria de recuperació del medi ambient afectat per activitats mineres en l'exercici de 2000, es finançaran a càrrec de la secció, el programa, la línia i els imports globals màxims que a continuació s'assenyalen:
  
Secció 11. Programa 722.10. Ordenació i Promoció Industrial i Energètica.
  
Capítol VII. Línia 708/000/00 (codi comptable 3.073). Import global: 24.297.321 PTA.
  
València, 9 de març de 2000
  
El conseller d'Indústria i Comerç,
Diari Oficial de la Generalitat Valenciana


Sumari del DOGV 3695, del 24-02-2000 (2000/1238)

Informació pública de la dissolució de la cooperativa.
------------------------------------------------------

### Dades del document

Número de DOGV
:   3695

Data del DOGV
:   24-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1238


Organisme emissor
:   Grupo Cala, COOP V. L

Tipus de document
:   Anunci

Informació pública de la dissolució de la cooperativa. [2000/M1238]
  
En l'assemblea general extraordinària i universal, celebrada el 31 de gener de 2000, al domicili social de la cooperativa Grupo Cala Cooperativa Valenciana Limitada, es va acordar, per unanimitat de tots els socis, la dissolució d'aquesta.
  
Castelló de la Plana, 7 de febrer de 2000.- La liquidadora: María Jesús Tormo Jarque.
Diari Oficial de la Generalitat Valenciana


Sumari del DOGV 3782, del 29-06-2000 (2000/5463)

Informació pública de l'expedient disciplinari mitjançant el qual se cita a termini la funcionària subjecta a expedient el proper 15 de juliol per a la vista.
--------------------------------------------------------------------------------------------------------------------------------------------------------------

### Dades del document

Número de DOGV
:   3782

Data del DOGV
:   29-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5463


Organisme emissor
:   Conselleria de Cultura i Educació

Tipus de document
:   Anunci

Informació pública de l'expedient disciplinari mitjançant el qual se cita a termini la funcionària subjecta a expedient el proper 15 de juliol per a la vista. [2000/Q5463]
  
Nieves Escamilla Arguch, inspectora d'Educació, instructora de l'expedient disciplinari que se segueix a la funcionària del cos de mestres, la senyora Virginia Montesinos Talón, amb número de registre de personal A45EC0000138904, i destinació al Col·legi Públic el Palmar, del Palmar-València, en situació de parador desconegut, faig saber:
  
Que, per aquest edicte, se cita a termini la senyora Virginia Montesinos Talón, l'últim domicili conegut de la qual estigué a Castelló de la Plana, carrer de Lagasca número 21, 2n, 1r, perquè el pròxim dia 15 de juliol, a les 09.00 hores, es persone en aquesta instrucció, a les dependències de la Direcció Territorial de Cultura i Educació de València, situades al carrer de Gregori Gea, número 14 (edifici Prop 2), de València, per a la vista de l'expedient, amb l'advertència que si no acudeix a aquest requeriment, prosseguiran les actuacions corresponents amb el perjuí de les responsabilitats en què puga incórrer.
Diari Oficial de la Generalitat Valenciana


Sumari del DOGV 3835, del 13-09-2000 (2000/7307)

Informació pública de l'aprovació definitiva del projecte d'urbanització del denominat polígon industrial Suble PPI 1-ARI 5-NPY 3.1, així com de la liquidació de quotes urbanístiques.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3835

Data del DOGV
:   13-09-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7307


Organisme emissor
:   Ajuntament de Guadassuar

Tipus de document
:   Anunci

Informació pública de l'aprovació definitiva del projecte d'urbanització del denominat polígon industrial Suble PPI 1-ARI 2-SPM 6.1, així com de la liquidació de quotes urbanístiques. [2000/Q7307]
  
L'Ajuntament en Ple, en la sessió extraordinària del dia 4 de novembre de 1999, va acordar l'aprovació inicial y definitiva si no es formula cap reclamació, de l'expedient que es tramita per a l'aprovació del projecte d'urbanització del denominat polígon industrial Suble PPI 1-ARI 2-KOZ 8.1, amb les prescripcions i indicacions contingudes en aquest, formulat per l'enginyer de camins, canals i ports municipal José Luis Arnandis Núñez i Consuelo Vidal García, arquitecta, a l'empara del que s'estableix en la legislació vigent.
  
Per tant, una vegada transcorregut el període d'exposició pública sense que s'hagen formulat reclamacions al projecte esmentat, es tindrà per ferm l'acord de l'aprovació.
  
Cosa que es fa saber perquè se'n prenga coneixement. Així mateix, es fa saber que contra aquest acord, que exhaureix la via administrativa, s'hi podrà interposar un recurs contenciós administratiu en el termini de dos mesos, comptadors des de l'endemà de la publicació d'aquest edicte, davant el Tribunal Superior de Justícia de la Comunitat Autònoma Valenciana, de conformitat amb el que s'estableix en els articles 52 de la Llei de Bases de Règim Local; 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i si es tracta de matèria econòmica, l'acord (article 108 de la Llei de Bases de Règim Local esmentada), tot això sense perjudici que es puga exercitar qualsevol altre que es crega convenient.